stanford-oval/wikipedia huggingface dataset:
Pellervo Saarinen

Pellervo Saarinen (26. huhtikuuta 1910 Taivalkoski – 7. lokakuuta 2010 Helsinki) oli Valion pääjohtaja ja Maa­talouden tutkimus­keskuksen ylijohtaja, sekä kotieläintieteen professori ja maatalous- ja metsätieteiden tohtori.
Pellervo Saarisen vanhemmat olivat kansanedustaja Paavo Saarinen ja Lempi Sofia Mustajoki. Hän syntyi Taivalkoskella, missä isä toimi jonkin aikaa maanviljelysneuvojana. Perhe muutti pian Perniöön, mistä vanhemmat ostivat maatilan. Saarinen valmistui ylioppilaaksi Turun suomalaisesta lyseosta 1929 ja maatalous- ja metsätieteiden kandidaatiksi 1934. Tohtoriksi hän väitteli 1944, väitöstyön nimi oli Lehmän veriplasman eräiden lipoidiaineosien vaikutuksesta maitorasvan muodostukseen. Saarinen työskenteli Maatalouskoelaitoksen kotieläinosastolla assistenttina ja yliassistenttina 1934–1951.
Toisen maailmansodan aikana Saarinen toimi kansanhuoltoministeriössä ja kansanhuollossa, ja hänen tehtävänään oli muun muassa jatkosodan aikana 1941–1943 vastata Karjalan siviilien huollosta, ja Lapin sodassa 1944 huolehtia Lapin kansanhuollosta.
Vuosina 1947–1950 Saarinen opiskeli ja opetti Marylandin yliopistossa Yhdysvalloissa, missä hän toimi professorina maitotaloustiedekunnan tutkimuslaboratoriossa. 1951–1957 Saarinen toimi Helsingin yliopiston kotieläintieteen henkilökohtaisena ylimääräisenä professorina ja 1957–1960 Maatalouden tutkimuskeskuksen ensimmäisenä ylijohtajana.
Valion pääjohtajan Jouko Juuramon kuoltua 1960 Saarinen valittiin Valion pääjohtajaksi, ja hän toimi virassa vuoteen 1975 saakka, jolloin jäi eläkkeelle. Saarisen aikana Valion meijerien määrä puolittui 318:sta 161:een ja niiden toiminta tehostui voimakkaasti. Hänen aloitteestaan Valio ryhtyi valmistamaan raejuustoa.
Saariselle myönnettiin vuorineuvoksen arvonimi vuonna 1966 ja hänet on palkittu lukuisilla kunnianosoituksilla. Hän toimi Kansainvälisen meijeriliiton johtokunnassa ja sen Suomen osaston puheenjohtajana, sekä Kansallis-Osake-Pankin hallintoneuvostossa 1961–1980.. Golfinpeluun Saarinen aloitti eläkepäivillään, 75-vuotiaana, ja vielä 88-vuotiaana hän kiersi Helsingin Sanomissa julkaistun muistokirjoituksen mukaan kävellen täydet 18 reikää. Saarinen kuoli pitkällisen sairauden seurauksena 100-vuotiaana Helsingissä.
Aiheesta muualla

Pellervo Saarisen muistokirjoitus. Helsingin Sanomat. Käyttäjätunnuksella. Viitattu 6.4.2018.
Peter Sunde

Peter Sunde vuonna 2009.
Peter Sunde Kolmisoppi (alias brokep, s. 13. syyskuuta 1978 Uddevalla, Ruotsi) on suomalais-norjalainen tietokoneasiantuntija. Hän on parhaiten tunnettu BitTorrent-hakukone The Pirate Bayn yhtenä perustajana ja ex-tiedottajana. Hänellä on sekä Suomen että Norjan kansalaisuus. Kesäkuussa 2016 Sunde määrättiin käräjäoikeuden päätöksellä korvaamaan 350 000 euroa suomalaisille levy-yhtiöille, mutta Helsingin käräjäoikeus kumosi päätöksen kesäkuussa 2018.
Sunde pyrki europarlamenttiin Suomen Piraattipuolueen ehdokkaana vuoden 2014 vaaleissa. Hän on tasa-arvon puolestapuhuja ja on ilmaissut blogissaan huolensa vallan keskittäytymisestä EU:ssa.
Sunde on viime aikoina (2016) keskittynyt kehittämään Flattr-palvelua.
Peter Sturholdt

| Mitalit> Maa:   Yhdysvallat. Olympialaiset .Miesten nyrkkeily | Mitalit> Maa:   Yhdysvallat. Olympialaiset .Miesten nyrkkeily | Mitalit> Maa:   Yhdysvallat. Olympialaiset .Miesten nyrkkeily | Maa:   Yhdysvallat> .Miesten nyrkkeily |
| --- | --- | --- | --- |
|  Pronssia | St. Louis 1904 | kevytsarja |  |
Peter Johnson Sturholdt (7. joulukuuta 1885 Minnesota – 27. kesäkuuta 1919 Saint Louis, Missouri) oli yhdysvaltalainen nyrkkeilijä. Hän kilpaili vuoden 1904 kesäolympialaisissa Saint Louisissa ja sai siellä pronssia kevytsarjassa.
Piggies

| ”Piggies” The Beatles |
| --- | --- | --- |

Kappaleen tiedot
 Albumilta: The Beatles
 Julkaistu: 22. marraskuuta 1968
 Tuottaja(t): George Martin
 Tyylilaji: kamaripop
 Kesto: 02.04
 Levy-yhtiö: Apple Records
The Beatlesin muut kappaleet
| ”Blackbird” 11. | ”Piggies” 12. | ”Rocky Raccoon” 13. |
Piggies on The Beatlesin kappale vuodelta 1968. Kappale on yhtyeen kymmenennellä albumilla The Beatles. ”Piggies” on yhtyeen kitaristi George Harrisonin kirjoittama kappale ja Harrison myös laulaa kappaleen itse. "Piggies"-kappaleella Harrison soittaa kitaraa, mutta sillä voidaan kuulla myös viulun ja cembalon soittoa. ”Piggies” kestää noin kaksi minuuttia ja se on albumin ensimmäisen levyn kakkospuolella.
The Beatlesin paluusinglen Free as a Bird musiikkivideolla, on viittaus Piggies-kappaleeseen.
Kokoonpano

George Harrison – laulu, akustinen kitara, sovitukset
John Lennon – nauhaefektit, taustalaulu
Paul McCartney – basso, taustalaulu
Ringo Starr – rummut, tamburiini
Chris Thomas – cembalo
Henry Datyner, Eric Bowie, Norman Lederman ja Ronald Thomas – viulut
John Underwood ja Keith Cummings – alttoviulut
Eldon Fox ja Reginald Kilbey – sellot
Pilar Primo de Rivera

Pilar Primo de Rivera
Pilar Primo de Rivera y Sáenz de Heredia (1907, 1910 tai 1912 – 17. maaliskuuta 1991) oli Espanjaa vuodet 1923–1930 diktaattorina hallinneen Miguel Primo de Riveran tytär, José Antonio Primo de Riveran sisko ja Falange Españolan naisjärjestön perustaja.
Pilar Primo de Rivera osallistui neljän muun naisen kanssa Falangen perustamiskokoukseen vuonna 1933, mutta hänen veljensä ei huolinut naisia jäseniksi. Niinpä naiset perustivat sisarjärjestö Seccio Feminina, SF, vuonna 1934. Järjestön huippuaikoina, sisällissodan päättyessä, siinä oli 600 000 jäsentä.
Pellervon koulu

Pellervon koulu on alakoulu, joka sijaitsee Tampereen Kalevan kaupunginosassa, Sammon koulun tiloissa, kolme kilometriä keskustasta. Lähellä ovat uima- ja jäähalli, monet urheilukentät, lasten liikennepuisto ja Kaupin urheilukeskus. Samassa talossa toimii lastenneuvola.
Pellervon koulu on ollut osa Sammon koulua 1. elokuuta 2007 lähtien. Kun asiasta ei ollut vielä tehty päätöstä, oli koulun vanhempainyhdistys koulurakennuksen säilyttämisen kannalla.
Nykyhetki

Entinen Pellervon koulu siirtyi kesällä 2008 valmistuneeseen Sammon koulun lisäsiipeen. Rakennuksessa toimivat luokat 1–6. Ruokailut ja liikuntatunnit ovat samoissa tiloissa yläkoulun kanssa, mutta eri aikaan.
Pellervon koulun entinen rakennus purettiin heinäkuussa 2017.
Aiheesta muualla

Pellervon koulun nettisivut (arkistoitu)
Ravenna

| Ravenna |
| --- | --- |
 Piazza del Popolo
 lippu:  vaakuna
 Ravenna
 Koordinaatit: 44°25′0″N, 12°12′0″E 
Valtio:  Italia
Alue:  Emilia-Romagna
Maakunta:  Ravenna
Hallinto:  
 – Pormestari:  Michele De Pascale (PD)
Pinta-ala:  
 – Kokonaispinta-ala:  652,22 km²
Väkiluku (2013):  159 041
 – Väestötiheys:  243 as./km²
 
 www.comune.ravenna.it 
Infobox OKVirheellinen NIMI-arvo: 
Ravenna on kaupunki Italiassa. Siellä asuu noin 160 000 ihmistä (2013). Ravenna on samannimisen maakunnan pääkaupunki ja Ravenna-Cervian arkkihiippakunnan keskus. Maakunta kuuluu Emilia-Romagnan hallinnolliseen alueeseen. Ravenna oli Länsi-Rooman valtakunnan pääkaupunki 400-luvulla sekä 500–700-luvuilla ostrogoottien valtakunnan sekä bysanttilaisen Italian pääkaupunki.
Historiaa

Antiikin aikaan Adrianmeren ranta sijaitsi lähempänä Ravennaa kuin nykyisin. Kaupungin varhaisimmat asukkaat olivat luultavasti itaalisia kansoja, jotka olivat siirtyneet etelämmäs Aquileian alueelta noin 1400 eaa. Perimätiedon mukaan Ravennan valtasivat sittemmin etruskit ja myöhemmin keltit. Vuonna 191 eaa Ravenna päätyi roomalaisten haltuun. Roomalaiskaudella Ravennasta tuli merkittävä satamakaupunki.  Kaisari Augustus rakennutti Ravennan lähistölle Classisiin sataman, josta tuli Rooman Adrianmeren laivaston tärkein tukikohta.
Vuonna 402 barbaarien hyökkäykset pakottivat Länsi-Rooman kesiari Honoriuksen siirtämään hovinsa Roomasta Ravennaan, ja kaupungista tuli siten Länsi-Rooman pääkaupunki vuoteen 476 saakka. Ravennaan rakennettiin tuona aikana useita monumentaalirakennuksia, ja kaupunki sai lisäksi arkkipiispanistuimen vuonna 438.
Länsi-Rooman kukistuttua vuonna 476 Ravennasta tuli herulien päällikön ja Italian kuninkaan Odovakarin pääkaupunki. Ostrogoottien kuningas Teoderik Suuri syrjäytti puolestaan Odovakarin vuonna 493. Teoderik teki Ravennasta ostrogoottien valtakunnan pääkaupungin. Vuonna 540 Itä-Rooman kenraali Belisarius valtasi Ravennan, josta tuli Bysantin hallitseman Ravennan eksarkaatin pääkaupunki.
Vuonna 751 Ravennan valtasivat langobardit, jotka puolestaan menettivät sen frankkien kuninkaalle Pipin Pienelle vuonna 754. Pipin lahjoitti Ravennan paaville vuonna 757. Keskiajalla Ravennaa hallitsi da Polentan aatelissuku. Vuonna 1441 Venetsia otti Ravennan haltuunsa, mutta vuonna 1509 kaupunki palasi Kirkkovaltion omistukseen. Vuonna 1859 Ravenna liittoutui Sardinian kuningaskunnan kanssa, josta tuli Italian kuningaskunta vuonna 1861.
Talous

Kaupungissa käydään paljon maatalouskauppaa, muun muassa viljasta ja maatalouskoneista. Siellä on myös öljynjalostamo.
Nähtävyydet

Kahdeksan Ravennan varhaiskristillistä rakennusta 400- ja 500-luvuilta kuuluvat Unescon maailmanperintöluetteloon: Galla Placidian mausoleumi, Battistero Neoniano, Sant'Apollinare Nuovon basilika, Battistero degli Ariani, Cappella Arcivescovile, Teoderikin mausoleumi, San Vitalen kirkko ja Sant'Apollinare in Classen basilika.
Galla Placidian mausoleumi
Teoderikin mausoleumi
Areiolainen kastekappeli
Sant'Apollinare Nuovon basilikan mosaiikki, joka esittää Teoderikin palatsia.
San Vitalen basilika
Bysantin keisari Justinianus I. Yksityiskohta San Vitalen basilikan mosaiikista.
Aiheesta muualla

Kuvia tai muita tiedostoja aiheesta Ravenna Wikimedia Commonsissa
Sitaatteja aiheesta Ravenna Wikisitaateissa
Ravennan kaupungin sivusto
Ravennan matkailusivut
Unescon maailmanperintökohteet Italiassa
Agrigento
Alberobellon trullitalot
Alppien paalutalot (yhteinen viiden muun maan kanssa)
Amalfin rannikko
Aquileia
Assisin fransiskaanikohteet
Berninan rautatie (yhteinen Sveitsin kanssa)
Casertan palatsi, Vanvitellin akvedukti, San Leucion rakennusryhmä
Castel del Monte
Cerveteri, Tarquinia
Cilento ja Vallo di Diano, Paestum, Velia, Certosa di Padula
Crespi d’Adda
Dolomiitit
Etna
Ferrara
Firenze
Genova: Le Strade Nuove ja Palazzi dei Rolli
Ivrea
Langobardien hallintokeskukset Italiassa
Liparisaaret
Mantova ja Sabbioneta
Medicien villat ja puutarhat
Modenan katedraali, Torre Civica ja Piazza Grande
Monte San Giorgio (yhteinen Sveitsin kanssa)
Napoli
Padovan kasvitieteellinen puutarha
Piazza dei Miracoli
Piemonten ja Lombardian pyhät vuoret
Piemonten viinimaisema: Langhe-Roero ja Monferrato
Pienza
Pompeji, Herculaneum, Torre Annunziata
Portovenere, Cinque Terre ja saaret Palmaria, Tino ja Tinetto
Ravennan varhaiskristilliset rakennukset
Rooma
San Gimignano
Santa Maria delle Grazie
Sassi di Matera
Savoijin kuninkaallisen suvun asuinrakennukset
Siena
Su Nuraxi di Barumini
Syrakusa ja Pantalican kivinen nekropolis
Urbino
Val Camonica
Val di Noto
Val d’Orcia
Venetsia
Verona
Vicenza ja Veneton palladiolaiset villat
Villa Adriana
Villa d'Este
Villa Romana del Casale
Ravennan maakunta
Alfonsine | Bagnacavallo | Bagnara di Romagna | Brisighella | Casola Valsenio | Castel Bolognese | Cervia | Conselice | Cotignola | Faenza | Fusignano | Lugo | Massa Lombarda | Ravenna | Riolo Terme | Russi | Sant’Agata sul Santerno | Solarolo
Poul-Erik Høyer Larsen

| Mitalit> Maa:   Tanska.Miesten sulkapallo. Olympialaiset  | Mitalit> Maa:   Tanska.Miesten sulkapallo. Olympialaiset  | Mitalit> Maa:   Tanska.Miesten sulkapallo. Olympialaiset  | Maa:   Tanska> Miesten sulkapallo. |
| --- | --- | --- | --- |
|  Kultaa | Atlanta 1996 | Kaksinpeli |  |
Poul-Erik Høyer Larsen (s. 20. syyskuuta 1965 Esbønderup) on tanskalainen sulkapalloilija ja olympiavoittaja. Hän edusti seuratasolla Lillerød BK:ta. Høyer Larsen voitti kultaa kaksinpelistä Atlantan olympialaisissa 1996. Hän osallistui olympialaisiin samassa sarjassa myös Barcelonan olympialaisissa 1992 ja Sydneyn kisoissa 2000, mutta ei selviytynyt tuolloin mitalipeleihin saakka. Høyer Larsen voitti EM-kisojen kaksinpelissä yhteensä kuusi mitalia, joista kolme on kultaisia, yksi hopeinen ja kaksi pronssisia.
Høyer Larsen saavutti lisäksi vuosina 1992, 1994 ja 1996 kaksinpelin Euroopan mestaruuden.
Høyer Larsen on toiminut Tanskan sulkapalloliiton varapuheenjohtajana vuodesta 2007 lähtien. Vuodesta 2013 lähtien hänestä tuli liiton puheenjohtaja ja Sotšin olympiakisojen aikaan helmikuussa 2014 pidetyssä KOK:n istunnossa hänet valittiin KOK:n jäseneksi.
Pensaskaskas

| Pensaskaskas |
| --- | --- |

Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Nivelkärsäiset Hemiptera
Alalahko::  Kaskaat Auchenorrhyncha
Osalahko::  Ponsikaskaat Cicadomorpha
Yläheimo::  Cercopoidea
Heimo::  Sylkikaskaat Aphrophoridae
Alaheimo::  Aphrophorinae
Tribus::  Aphrophorini
Suku::  Aphrophora
Laji::  alni
Kaksiosainen nimi
 Aphrophora alni  Fallen 1805 
Katso myös
   Pensaskaskas Wikispeciesissä   Pensaskaskas Commonsissa 
Infobox OKNimi-testi OK: 
Pensaskaskas (Aphrophora alni) on sylkikaskaisiin kuuluva laji. Se on 6–8 mm:n pituinen. Väriltään se on yleensä vaaleanruskea ja siivissä on vaaleita täpliä. Selän keskellä on pitkittäin harjanne. Toukat ovat kasveissa vaahdon sisällä toukokuulta kesäkuulle. Pensaskaskasta esiintyy pensaissa ja lehtipuissa ja sitä tavataan eteläisessä ja keskisessä Suomessa. Lentoaika on kesäkuulta syyskuulle.
Aiheesta muualla

Kuvia tai muita tiedostoja aiheesta Pensaskaskas Wikimedia Commonsissa
UniProt: Taxonomy - Aphrophora alni (englanniksi)
Centre for Agriculture and Biosciences International (CABI): Aphrophora alni (englanniksi)
Prick-testi

Prick-testi
Prick-testi eli ihopistokoe on allergiatutkimus, jossa potilaan iho altistetaan erilaisille allergeeneille lansetilla pistetyn pienen reiän kautta.
Testillä saadaan tietoa välittömästä IgE-välitteisestä allergisesta reaktiosta. Positiivisena kontrollina käytetään histamiinia ja negatiivisena kontrollina allergeenien pohjaliuosta. Välitön IgE-välitteinen reaktio kehittyy noin 15 minuutin kuluessa, jolloin iholle syntyneet paukamat mitataan. Yli 3 mm nokkospaukamat viittaavat merkittävään allergiseen IgE-välitteiseen reaktioon.
Allergeenien perussarjaan kuuluu usein koivu (Betula), timotei (Phleum pratense), nurminata (Festuca pratensis), pujo (Artemisia vulgaris), Cladosporium herbarum -home, koira, kissa, hevonen ja Dermatophagoides pteronyssimus -pölypunkki. Allergeenit valitaan oirekuvan mukaan.
Rillit

| Rillit |
| --- | --- |
 Hopearilli (Zosterops lateralis)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Rillit Zosteropidae  Bonaparte, 1853
Katso myös
   Rillit Wikispeciesissä   Rillit Commonsissa 
Infobox OKNimi-testi OK: 
Rillit (Zosteropidae) on varpuslintuihin kuuluva lintuheimo. Heimoon kuuluu 13 sukua, joissa on yhteensä 122 lajia. Rillejä tavataan Aasiassa, Afrikassa, Australiassa ja joillakin Tyynenmeren saarilla.
Ulkonäkö

Monet rillilajit muistuttavat toisiaan huomattavasti. Kooltaan ne ovat yleensä kymmensenttisiä ja väriltään kellertäviä tai vihertäviä. Nokka on ohut ja kärjestään terävä. Lähes kaikilla heimon lajeilla on silmän ympärillä valkoinen rengas, josta heimo on saanut nimensä.
Lisääntyminen

Pesän rillit tekevät puuhun oksanhaaraumaan. Molemmat puolisoista hautovat munia, joista poikaset kuoriutuvat kolmen viikon kuluttua pesän rakentamisesta. Poikaset syövät aluksi hyönteisiä ja myöhemmin myös kasviravintoa. Puolisot ovat toisilleen uskollisia koko elinikänsä.
Ravinto

Rillit syövät hyönteisiä ja kasvien hedelmiä sekä mettä.
Suvut ja lajit

| --- | --- |
 Juhinat (Yuhina)  Lakkirillit (Sterrhoptilus)  Mikronesianrillit (Rukia)  Rillit (Zosterops):  Sundanrillit (Heleia)  Tulikulmarillit (Dasycrotapha)  Viirurillit (Zosterornis)
Suvut ja lajit > Lajeja, joilla on oma sukunsa

| --- | --- |
 Bonininrilli (Apalopteron familiare)  Burunvuoririlli (Madanga ruficollis)  Kultarilli (Cleptornis marchei):  Mustasilmärilli (Chlorocharis emiliae)  Palaunrilli (Megazosterops palauensis)  Seraminrilli (Tephrozosterops stalkeri)
Aiheesta muualla

Rillivideoita
Japaninrilli (Zosterops japonicus)
Peter Sutherland

| Peter Sutherland |
| --- | --- |
 Peter Sutherland. Kuva vuodelta 2011.
Henkilötiedot
Syntynyt: 25. huhtikuuta 1946 Foxrock, Dublin, Irlanti
Kuollut: 7. tammikuuta 2018 (71 vuotta) Dublin, Irlanti
Aiheesta muualla
Kotisivu
Peter Denis Sutherland, KCMG (25. huhtikuuta 1946 – 7. tammikuuta 2018) oli irlantilainen liikemies ja diplomaatti sekä Fine Gael -puolueen poliitikko.
Sutherland oli koulutukseltaan lakimies. Hän toimi Irlannin Attorney Generalina 1981–1984 ja oli Irlannin EU-komissaarina Jacques Delorsin ensimmäisessä komissiossa 1985–1989 vastuullaan sosiaaliasiat ja kilpailukyky. Hän oli GATTin ja vuosina 1993–1995 Maailman kauppajärjestön (WTO) pääjohtaja.
Sutherlandin muihin vastuutehtäviin kuului neuvonantajan paikka kansainvälisissä asioissa Hongkongin hallintoelimessä 1998–2005, Yhdistyneiden kansakuntien (YK) hyväntahdon lähettiläänä, Pyhän istuimen (paavin) talousneuvonantajana, Navarran yliopiston IESE Business Schoolissa ja London School of Economicsin hallintoneuvoston puheenjohtajana vuodesta 2006. Hän oli myös YK:n pääsihteeri Kofi Annanin nimittämänä erityislähettiläänä siirtolaisuusasioissa.
Sutherman oli Britannian Goldman Sachsin hallituksen puheenjohtaja ja toimi vuoteen 2009 myös BP:n hallituksen puheenjohtajana. Hän oli myös Royal Bank of Scotlandin johtajia ja toimi ABB:n hallituksessa.
Sutherland oli Bilderberg-ryhmän johtokomiteassa, Trilateraalisen komission puheenjohtaja sekä European Round Table of Industrialistsin varapuheenjohtaja.
Sutherland tunnettiin erityisen avoimen maahanmuuttopolitiikan ajamisesta Euroopan unionissa. Hänen mukaansa Euroopan unionin eri kansallisuuksien tulisi luopua yhdenmukaisuudestaan ja siirtyä monikulttuurisuuteen.
Aiheesta muualla

Virallinen sivusto Peter Sutherland.
Pigini

Pigini-pianoharmonikka
Pigini on italialainen harmonikanvalmistaja Castelfidardossa. Tehdas tuottaa yli 200 erilaista harmonikkamallia, joita viedään 42 maahan eri puolilla maailmaa. Suomessa nämä soittimet tunnettiin pitkään nimellä Lasse Pihlajamaa Special. Nykyään tänne tuodut uudet harmonikat kantavat tehtaan nimeä, Pigini.
Historia

Filippo Pigini rekisteröi yrityksen nimeltä F.lli Pigini di Filippo Anconan kauppakamarissa 6. kesäkuuta 1946. Hänen partnereitaan olivat Adriano, Gino, Luigi ja Marino Pigini. Veljesten yritys kasvoi kovista sodan jälkeisistä ajoista huolimatta. Ensimmäiset kansainväliset toimitukset tehtiin Yhdysvaltoihin, Kanadaan, Ruotsiin, Tanskaan, Argentiinaan, Egyptiin ja Pakistaniin.
Yrityksen johdossa toimi pitkään Gino Pigini, joka oli jo 14-vuotiaana erikoistunut vapaalehdykkäkielten tekemiseen. Seuraavaksi toimitusjohtajana toimi hänen poikansa Massimo Pigini, ja nykyään tämän poika Federico Pigini.
Lasse Pihlajamaa toimi 1960-luvulta lähtien yhteistyössä Gino Piginin kanssa ja osallistui harmonikkamallien kehitystyöhön. Maahantuonnin Suomeen Pihlajamaa aloitti vuonna 1961, ja soittimet nimettiin tällöin hänen mukaansa.
Aiheesta muualla

Yrityksen sivusto
Pigini Finland - Suomen edustajan sivusto
Accordions.com - Wallace Liggett: Celebrity Interviews - Massimo Pigini
Yle.fi - Petri Burtsov: Täällä tehdään haitareiden ferrarit
Piginin Mogens Ellegaardin aloitteesta valmistama lapsille tarkoitettu melodiabassomalli
Rehab Doll/Dry As a Bone

| Rehab Doll/Dry As a Bone Green River |
| --- | --- | --- |

Kokoelmalevyn tiedot
 Äänitetty : maaliskuu 1985 – tammikuu 1988
 Julkaistu: 13. syyskuuta 1990
 Tuottaja(t): Jack Endino & Bruce Calder
 Tyylilaji: grunge
 Kesto: 57.37
 Levy-yhtiö: Sub Pop
Green Riverin muut julkaisut
| Rehab Doll 1988 | Rehab Doll/Dry As a Bone 1990 |   |
Rehab Doll/Dry As a Bone on seattlelaisen grungeyhtye Green Riverin kokoelma-albumi. Se julkaistiin vuonna 1990 levymerkillä Sub Pop Records, ja se yhdistää yhtyeen kaksi julkaisua, Dry As a Bonen (1987) sekä Rehab Dollin (1988). Albumilla on myös bonuskappaleet "Ain't Nothing to Do" (nauhoitettu 1985), "Searchin' (nauhoitettu 1986) sekä "Queen Bitch" (nauhoitettu 1987).
Kappaleet

Kaikki kappaleet kirjoitti Green River, ellei toisin mainittu.
Kappaleet > Dry As a Bone -EP

This Town – 3.23
P.C.C. – 3.44
Ozzie – 3.11 (säv. Tales of Terror)
Unwind – 4.42
Baby Takes – 4.24
Kappaleet > Bonuskappaleet

Searchin’ – 3.48
Ain’t Nothing to Do – 2.38 (säv. Stiv Bators & Cheetah Chrome)
Queen Bitch – 2.58 (säv. David Bowie)
Kappaleet > Rehab Doll

Forever Means – 4.20
Rehab Doll – 3.23 (säv. Paul Solger)
Swallow My Pride – 2.59 (säv. Steve Turner)
Together We’ll Never – 4.01
Smilin’ and Dyin’ – 3.23
Porkfist – 3.13
Take a Dive – 3.28
One More Stitch – 3.53
Kokoonpano

Mark Arm – laulu
Stone Gossard – kitara
Bruce Fairweather – kitara
Jeff Ament – basso
Alex Vincent – rummut
Arvostelut

Allmusic:
Raven (sarjakuvahahmo)

| Raven |
| --- | --- |

Luoja(t):  Marv Wolfman George Pérez
Kustantamo:  DC Comics
Ensiesiintyminen:  DC Comics Presents nro 26 (lokakuu 1980)
Henkilötiedot
Oikea nimi:  Rachel Roth, synt. Rachel Azarath
Status:  aktiivinen
Pituus:  180 cm
Paino:  63 kg
Ryhmäsidokset:  Teinititaanit
Voimat:  Empatia, lentäminen, teleportaaminen, varjojen hallitseminen
Suhteet
Sukulaiset:  Trigon (isä), Arella Roth (äiti, kuollut)
Raven, oikealta nimeltään Rachel Roth tai Rachel Azarath on DC Comicsin kustantamissa sarjakuvissa esiintyvä supersankaritar, jonka loivat Marv Wolfman ja George Pérez. Raven teki ensiesiintymisensä DC Comics Presents -sarjakuvan numerossa 26 lokakuussa 1980. Raven tunnetaan Teinititaanien jäsenenä, joka kykenee hallitsemaan sieluaan taistellakseen, joko fyysisessä olomuodossaan tai sielullisessa demonin muodossa. Hänen otsassaan oleva punainen jalokivi on nimeltään Chakra, jonka avulla Raven kykenee hallitsemaan omaa synkempää demonin puoltaan. Ravenin tunnuslause tämän loitsiessa on ("Azarath, Metrion, Zinthos").
Raven muissa medioissa > Animaatiossa

Raven esiintyi ensimmäisen kerran televisiossa Teen Titansin animaatiosarjassa vuosina 2003–2006. Hahmoa oli muokattu lähinnä ulkonäön osalta. Toisin kuin sarjakuvissa, animaatiossa Ravenin iho oli harmaa ja hiukset, sekä silmät olivat violetin väriset. Luonteeltaan hahmo oli apaattinen ja ryhmän kypsin jäsen. Raven esiintyi myös sarjaan perustuvassa elokuvassa Teen Titans: Trouble in Tokyo. Raven on myös yksi vakiohahmoista sarjassa Teen Titans Go!. Ravenin äänenä toimii Tara Strong.
Raven oli yksi päähahmoista animaatioelokuvissa Justice League vs. Teen Titans ja Teen Titans: The Judas Contract, joissa häntä ääninäytteli Taissa Farmiga. Farmiga ääninäytteli Ravenia myös animaatioelokuvassa Justice League Dark: Apokolips War.
Raven esiintyi myös animaatioelokuvissa Teen Titans Go! To The Movies, Teen Titans Go! vs. Teen Titans ja Teen Titans Go! & DC Super Hero Girls: Mayhem in the Multiverse, joissa häntä ääninäytteli Tara Strong.
Raven esiintyi cameo-roolissa animaatioelokuvassa Injustice, jossa hän auttoi Ihmenaista työntämällä Peilimestarin ulos peilimaailmasta.
Raven esiintyi vierasroolissa parodiasarjassa Robot Chicken, jossa häntä ääninäytteli Chad Morgan.
Raven esiintyi vuoden 2015 DC Super Hero Girls nettisarjassa ja sarjaan liittyvässä animaatioelokuvassa DC Super Hero Girls: Legends of Atlantis, joissa häntä ääninäytteli Tara Strong. Raven esiintyi myös vuoden 2019 DC Super Hero Girls -sarjassa.
Raven muissa medioissa > Televisiossa

Vuoden 2018 Titans-sarjassa Teagan Croft esittää Rachel Rothia/Rachel Azarathia. Sarjassa Rachel asui äitinsä ystävän kanssa, ennen kuin tämä murhattiin. Rachel on uskonnollinen ja hyvin eksynyt ennen kuin tapaa Dick Graysonin ja liittyy Titans-ryhmän jäseneksi ottaen itselleen nimeksi Raven.